section_heading: Opis
paragraph_text: Prizemna drvena stambena kuća sagrađena 1900. g. smještena je u središtu naselja. Zgrada je troprostorna prizemnica građena od planjki i s dvostrešnim krovištem pokrivenim biber crijepom. U unutrašnjosti su dvije sobe, hodnik i kuhinja u kojoj je očuvana stara zidana peć. Sa stražnje, dvorišne strane kasnijom je prigradnjom nadozidana "pelnica", skladišni prostor za čuvanje poljoprivrednih proizvoda. Na dovratniku glavnih ulaznih vratiju zapadnog pročelja urezana je godina izgradnje i ime vlasnika Stefana Vinceka. Osobito je dekorativan zidani dimnjak s dvostrešnim krovićem.